**Tlhoma Dikganetšano**

**Dikganetšano**

Na kganetšano ke eng?

Ge eba o tloga o kgopišitšwe ke tekolo goba sephetho seo se dirilwego ke SARS, o na le tokelo ya go ganetšana le tekolo goba sephetho seo. O ka se kgone go dira kganetšano ya tekolo yeo o itiretšego (bjale ka (Motšhelo wa Boleng bja go Oketšwa (VAT) le Lefela ka ge o gola (PAYE), fao tekolo yeo e boeleditšwego e sa dirwago ke SARS Mo mabakeng a bjalo, Kgopelo ya Phošollo go hwetša tlhahlo.

Gape o ka ganetšana le taolelo ya dikotlo tše dingwe tšeo di dirilwego tša go se obamele goba ditswala fao kgopelo ya gago ya tebalelo yeo ya dikotlo/ditswala e bego e sa dumelelwa goba e sa dumelelwa ka seripana. Mohlala:

* Ditefelo tša llata tša dikotlo bakeng sa VAT, PAYE, Dikabelo tša Enšorense ya go ya go Felelwa ke mošomo (UIC) le Dilevi tša Tšwetšopele ya Mabokgoni (SDL)
* Ditefelo tša llata tša dikotlo tša Motšhelo wa Sebakanyana
* Ditefelo tša llata tša ditswala tša Motšhelo wa Sebakanyana;
* Ditefelo tša llata tša tswala ya VAT le PAYE (e sego UIF goba SDL);
* Dithomelo tša llata/dikotlo tša go se romele go PIT, CIT le PAYE.

Gape o na le tokelo ya go dira kganano kgatlhanong le ditefišo tša dikotlo tša motšhelo tše dingwe tšeo di nyalelanago. Mohlala:

* Dikotlo tša go se kwešišege;
* Kotlo ya dipeeletšo tša go se tšhelelwe;
* Dikotlo tša mogolo wa Dikgoketšo tša Motšhelo wa Mongmošomo (ETI);
* Dikotlo tša go tšea bakeng sa ETI;
* Dkotlo tša go Beakanywa tša go Begega;
* Kotlo ya tekanyetšo ya ka fase (Tem 20);
* Go se dire thomelo ya pušetšo ga molefela motšhelo yo e sego wa sebakanyana (Temana ya 20A), bjale le bjale (Se se lebeletšwegape ka goba ka morago ga la 1 Matšhe 2015.)

Ga o na tokelo ya go ganana le ditswala tše dingwe tšeo di beilwago go ya ka molao. Mohlala:

* Tefelo ya llata ya tswala ya UIF le SDL;
* Tefelo ya llata ya tswala ya motšhelo wa letseno, bjale le bjale.

Fao SARS e sa dumelelago kgogelo ya motšhelo ditsenywa ka lebaka la setlankana seo se lebeletšwego bjalo ka setlankana sa motšhelo seo e sego sa maleba (go ya ka karolo ya 16(2) bala le karolo ya 20(4) ya Molao wa Motšhelo wa Boleng bja go Tlaleletšwa wa Nom. 89 wa 1991 (Molao wa VAT )), gomme morekiši o hwetša setlankana sa maleba sa motšhelo go tšwa go morekišetši, morekiši yoo o swanetše go goga motšhelo wa ditsengwa go sebaka sa tatelano sa motšhelo go na le go ganetšana le tekolo ya tlaleletšo. Morekiši a ka gofa motšhelo wa ditsengwa go setlankana sa motšhelo sa maleba mo sebakeng sen go hweditšwego setlankana sa motšhelo sa maleb, ge fela o kleimilwe mo mengwageng ye 5 go tloga ka letšatšikgwedi leo setlankana sa motšhelo se bego se swanetše go ba se rometšwe bakeng sa phepo ya theko yeo (Karolo ya 16(3) peelo (i) ya Molao wa VAT).

Na nka tlhoma neng kganetšano?

Kganetšano e swanetše go romelwa mo matšatšing a 80 a kgwebo morago ga letšatšikgwedi la tekolo.

Fao molefela motšhelo a kgopetšego mabaka a tekolo, kganetšano e swanetše go romelwa mo matšatšing a 80 a kgwebo morago ga:

* Letšatšikgwedi la tsebišo yeo e rometšwego ke SARS ya go laetša goer mabaka a filwe le gore ga na mabaka a mangwe a tlogo go fiwa; goba
* Letšatšikgwedi leo lSARS e go filego ka lebaka/mabaka a mangwe.

Na nka tlhoma bjang kganetšano?

**Mehuta ya Metšhelo: CIT, PIT, PAYE le VAT:**

Tshepetšo ya kganetšano ya othomethiki e a hwetšagala go eFiling ya mehuta ya metšhelo yeo e hlalositšwego ka godimo. Kganetšano e swanetše go romelwa ka mokgwa wo:

* Ka eFiling.
* Ka lekala la SARS la kgauswi le wena. (Kgotla mo go dira peakanyo ya kopano)

Ke fela dikgethollo tša CIT le VAT tšeo di laeditšwego le Ditrasete tšeo di ka romelago dikganetšano ka go diriša tshepetšo ya letsogo yeo e laeditšwego mo tlase ka fase ga ‘Mehuta ya motšhelo: Tše dingwe’.

Go hwetša tshedimošo enngwe ka ga mokgwa wa go ngwalelwa wa go romela boipiletšo, ka kgopelo lebelela tsebišo ya bjalebjale ya phatlalatša ka go Ditsebišo tša Phatlalatša.

Ge o romela kganetšano ka eFiling, ka kgopelo lemoga dllo tše di latelago:

**Tshepetšo ya eFiling:** Tshepetšo ya eFiling ya go tlhahlwa e kgonthiša gore kganetšano e romelwa go ya ka dinyakwa tša molao gape e fokotša kotsi ya go romela kganetšano yeo e sego ya maleba.

Na ke ka lebaka la eng ke swanetše go romela ngangišano ya ka ka eFiling?

* Tshepetšo ya taolo ya kganetšano ya othomethiki e na le dikholego tša go fapafapana tšeo di kgontšhago taolo ya merero ya motšhelo gore e phethagale gabotse, gomme di akaretša:
  + Bokgoni bja go tlhoma kganetšano go akaretša Kgopelo ya Tebalelo (RFR), Kgopelo ya Mabaka (RFRE), Tsebišo ya Kganetšano (NOO) le Tsebišo ya Boipiletšo (NOA).
  + Bokgoni bja go dira Kgopelo ya phego ya tefelo.
  + Bokgoni bja go romela mabaka a thomelo ya go latelwa ya kganetšano,
  + Dikganetšano ka moka tša ngwalelano di ka lebelelwa ka go kgotla konope, ditokumente tša thekgo tša tlaleletšo di ka di ka loutwa ka eFiling.
  + Balefela motšhelo ba tla ba le tebelelokakaretšo ya dikganetšano ka moka tše di tlhomilwego.
  + Mangwalo a dipoelo tša di-RFR le di-NOO, Dikgopelo tša thomelo ya go Latelwa gammogo le Phego ya Tefelo di hwetšagala gabonolo.
  + Tefelo e fana ka bokgoni bja dikganetšano tše dintši go foromo e tee ya dikgothagano ya palotlalo ya dinako tše 12 bakeng sa VAT le PAYE.

**Maele a bohlokwa kudu:** Gopola go dira peakanyo ya kopano ge eba o nyaka go etela lekala la SARS.

Kganetšano ya ditswala le dikotlo:

* Dikhoutu tše di latelago tša mothopo di swanetše go dirišwa ge go ganetšwa difedišo ya ditswala/dikotlo:
  + 9987 – Kotlo ya dipeeletšo tša go se tšhelelwe
  + 9990 – Tekanyetšo ya ka fase ya molefela motšhelo wa sebakanyana (Tem20)
  + 9991 – Go se romele ga molefela motšhelo wa sebakanyana (Tem20A)
  + 9992 – Go se lefelwe Letseno
  + 9988 – Tefelo ya ka tlase ya Molefela Motšhelo wa Sebakanyana (89Q(2)
  + 9993 – Tefelo ya go latelwa goba Go se romelwe ga pušetšo ya motšhelo

**Mehuta ya motšhelo: Tše dingwe:**

Tshepetšo ya matsogo e ngwalelwa bakeng sa dikganetšano tšeo di laeditšwego tša CIT, PIT le VAT yeo e kgethegilego le Ditrasete. Fomo ya kganetšano yeo e ka dirišwago ke ya inthanete ya Tsebišo ya Kganetšano (ADR1), yeo e ka romelwago:

* Lekaleng la kgauswi la SARS (kgotla mo go dira peakanyo ya kopano); goba
* Ka imeile go [contactus@sars.gov.za](mailto:contactus@sars.gov.za)

 ADR1 e ka se romelwe ka elektroniki ka eFiling.

**Ge o romela kganetšano llata:**

Fao boipiletšo bo rometšwego ka morago letšatšikgwedi la ngwalelo, molefela motšhelo o swanetše go fana ka mabaka (mabaka) a thomelo ya go latelwa. Mabaka a kganetšano a tla lebelelwa fela ge eba moofisiri mogolo wa ka SARS a ka lemoga gore mabaka a go kwešišega goba go bile le mabaka ao a kgethegilego a thomelo ya go latelwa ya kganetšano. Fao go bilego le mabaka a go kwešišega a thomelo ya go latelwa SAR e ka katološa sebaka sa thomelo ya kganetšano ka matšatši a 30 a kgwebo. Fao moofisiri mogolo wa ka SARS a kgotsofaditšego ke gore mabaka ao a kgethegilego a bile gona, SARS e ka katološa sebaka sa go tlhoma tsebišo ya kganetšano.

* Fao thomelo ya go latelwa e dumelwago, SARS e tla lebelediša mabaka a kganetšano gomme ya tsebiša molefela motšhelo.
* SARS e ka se lebelediše mabaka a kganetšano fao thomelo ya go latelwa a sa dumelelwago, mabaka a kganetšano a ka se lebeledišwe gomme molefela motšhelo o tla botšwa ka sephetho seo.
  + Molefela motšhelo o na le tokelo ya go gana kgatlhanong le sephetho sa go se dumele kgopelo ya go latelwa ya kganetšano gomme ge kganetšano e ka se dumelelwe, a ka dira boipiletšo kgatlhanong le sephetho seo.

Ga go na kganetšano yeo e ka dumelelwago go romelwa ka morago ga mengwaga ye meraro morago ga letšatšikgwedi la tekolo goba ge sephetho sa SARS se tšerwe goba ge eba mabaka a kganetšano a theilwe ka moka goba phetogo ya setlwaedi eka dirišwa ka letšatšikgwedi la tekolo goba leo sephetho se tšerwego.

**Mabaka a kganetšano:**

Ge go tlatšwa fomo ya kganetšano molefela motšhelo o swanetše go tlhokomela gore mabaka a kganetšanano a tlhalositšwe gomme a akaretša tše di latelago:

* Karolo goba palo e itšeng ya tekolo ya kganetšano, Mohlala: Molefela motšhelo o swanetše go laetša mothopo wa khoutu (fao go hlokegago) go tlhaloso ya selo se itšeng le palo ye takatšo yeo a e nyakang.
* Karolo ya mabaka a tekolo yeo e ganangwego. Mohlala: Mabaka a go reng tekolo e lebelelwa bjale ka ye e fošagetšego.
* Ditokumente tšeo di hlokegago go thekga mabaka a kganetšano tšeo molefela motšhelo a sa kago a di romela go SARS mankgapele bakeng sa morero wa tekolo ya kganetšano. Mohlala: SARS e ganne kleimi ya ditshenyagelo tša maeo ka ge pukutiragalo e sa obamele melao ya SARS. Kganetšano ya go se dumelelwa mo go bjalo go hloka go akaretša pukutiragalo yeo e obamelago dinyakwa tša SARS ka botlalo. Lebelela letlakala la wepe la Pukutiragalo ya Maeto ya inthanete.

Na nka letela eng go SARS ge ke dira kganetšano?

  SARS e tla leka go:

* Tsebiša molefela motšhelo ge eba kganetšano e laeditše go se amogelege gomme e tla fana ka mabaka a go se amogelege mo matšatšing a 30 a kgwebo go tloga ka letšatši la leo go se amogelege go rometšwego.
* Tsebiša molefela motšhelo ge eba go hlokega ditokumente dife goba dife tša tlaleletšo go kgona go dira sephetho ka ga kganetšano mo matšatšing a 30 a kgwebo morago ga thomelo ya kganetšano,

Na nka letela eng ge boipiletšo bo phethagadišwe?

   SARS e tla leka go:

* Tsebiša molefela motšhelo ka ga dipoelo tša kganetšano mo matšatšing a 60 a kgwebo morago ga thomelo;
  + Fao SARS e kgopelago ditokumente tša thekgo, mo matšatšing a 45 mo rago ga:
    - Thomelo ya ditokumente tše di kgopetšwego; goba
    - Ge eba ditokumente di be di sa romelwa, sebaka sa mafelelo sa thomelo ya ditokumente tšeo di bego di swanetše go ba di šetše di rometšwe.
* Tsebiša molefela motšhelo ge eba sephetho sa kganetšano se tla tšea sebaka sa go feta matšatši a 60 a kgwebo fao moofisirimogolo wa SARS o tla ba le kgopolo ya gore go sa nyakega nako e ntši ka lebaka la mabaka a kgethegilego, go swana le go hlakahlakana ga morero, melawana yeo e amegago goba palo ya tšhelete yeo e amegago. Tsebišo e bjalo e tla romelwa pele ga letšatši la bofelo la matšatši a 60 a kgwebo.

Fao kganetšano e gannwego (ka seripa goba ka moka), SARS e tla romela tekolo ya go lekolwagape (Mohlala: ITA34, VAT217, EMP217, bjale le bjale.) go laetša dipoelo tša kganetšano.

Poelo ya kganetšano le tsebišo ya tekolo (fao go hlokegago) e tla hwetšagala go eFiling.

 Tsebišo ya poelo ya kganetšano le tsebišo ya tekolo fao go hlokegago) di tla hwetšagala ka letsogo ka imeile/poso ge eba kganetšano e be e le ka mokgwa wa ADR1.

Dikotlo tša PAYE

Go tloga ka la 25 Aprele 2022 SARS e ka se sa dumela dikganetšano tša go faelwa ka letsogo tša PAYE le dikgopelo tša tebalelo ya kotlo. Dikgopelo tša PAYE tša tshepetšo ya tebalelo goba kganetšano bakeng sa taolelo ya dikotlo gabjale di hwetšagala go eFiling. Kgotla mo go hwetša tlhahli.